РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 20

от заседание на комисия ”Управление на собствеността”
към Пленума на Висшия съдебен съвет, проведено на 27.03.2017 г.

Днес, 27.03.2017 г., понеделник, от 13.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова 
                                                                                       Розалин Трендафилов
                                                                                       Димитър Узунов
                                                                                       Юлиана Колева
                                                                                      
	ОТСЪСТВА: Милка Итова.

           От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС, инж. Дениза Павлова – главен експерт в дирекция „Управление на собствеността”, инж. Добромира Димитрова – главен експерт в дирекция „Управление на собствеността” и Владимир Димитров – старши експерт - юрист в дирекция „Управление на собствеността“.

1, ОТНОСНО: Одобряване на разходи за охрана на обект: „Сграда за нуждите на СРС и СРП, находяща се в гр. София, бул. „Ген. М.Д. Скобелев” № 23”, считано считано от м. януари 2017 г. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА за сведение доклада относно разходи за охрана на обект: „Проектиране и извършване на строително-монтажни работи по преустройството на сграда за нуждите на Софийски районен съд и Софийска районна прокуратура, находяща се в гр. София бул. „Ген. М.Д. Скобелев” № 23, договор рег. № 93-00-13/23.01.2013 г.
1.2. ИЗПРАЩА преписката на комисия „Бюджет и финанси” за одобряване на разхода в размер на 13 560 лв. с ДДС и предприемане на последващи действия.

2, ОТНОСНО: Информация за обект: „Основен ремонт и преустройство на ІІІ-ти и ІV-ти етаж в административна сграда на ул. „Гороцветна” № 14, гр. Кюстендил”, за нуждите на Окръжна и Районна прокуратура гр. Кюстендил. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА за сведение доклад от инж. Добромира Димитрова – главен експерт в дирекция „Управление на собствеността на съдебната власт“.
2.2. КАНИ представители на строителя Обединение „Руен – Енемона“ и ДЗЗД „Обединение Трансеко“, осъществяващо строителен надзор на строежа, с оглед уточняване на сроковете за приключване на обекта и сключените договори.

3, ОТНОСНО: Проект на писмо до ЗАД „Булстрад Виена Иншурънс Груп” във връзка с искане рег. № ВСС-2852/07.03.2017 г. от застрахователното дружество.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА за сведение доклада от Лидия Кирилова – главен експерт в дирекция „Управление на собствеността на съдебната власт”.
3.2. ОДОБРЯВА проект на писмо до г-н Иво Груев – управител на ЗАД „Булстрад Виена Иншурънс Груп”.

4, ОТНОСНО: Предстоящо издаване на разрешение за ползване на съдебна палата гр. Петрич.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА устния доклад на инж. Димитър Шиклев – директор на дирекция „Управление на собствеността на съдебната власт” във връзка с предприемане на необходимите действия за ускоряване на въвеждането в експлоатация на обект: „Преустройство на съществуваща четириетажна административна сграда за нуждите на Районен съд гр. Петрич, Районна прокуратура гр. Петрич, СИС, АВ и ОЗ „Охрана”, находяща се в гр. Петрич, ул. „Лазар Маджаров” № 3”
4.2. ПРЕДЛАГА на главния секретар на ВСС да командирова инж. Димитър Шиклев - директор на дирекция „Управление на собствеността”, за предприемане на спешни действия за въвеждане в експлоатация на обект: „Преустройство на съществуваща четириетажна административна сграда за нуждите на Районен съд гр. Петрич, Районна прокуратура гр. Петрич, СИС, АВ и ОЗ „Охрана”, находяща се в гр. Петрич, ул. „Лазар Маджаров” № 3”. Проверката на изпълнението на договора за строителство да се извърши на 28 март 2017 г. със служебен автомобил Фолксваген Пасат СА 5850 НР, като за извършеното да бъде изготвен доклад до Комисия „Управление на собствеността”, за следващо заседание. 
4.3. ИЗПРАЩА решението по т. 4 от настоящия протокол на Главния секретар на Висшия съдебен съвет.

5, ОТНОСНО: Решение на Комисия „Бюджет и финанси”, взето по протокол № 13/22.03.2017 г., т. 34 относно проект на решение за провеждане на обществена поръчка за ремонт на ведомствени апартаменти, управлявани и стопанисвани от ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ВРЪЩА преписката на дирекция „Управление на собствеността на съдебната власт”, за изпълнение на решението на Комисия „Бюджет и финанси”, взето по протокол № 13/22.03.2017 г., т. 34.

6, ОТНОСНО: Решение на Комисия „Бюджет и финанси”, взето по протокол № 13/22.03.2017 г., т. 32 относно отпускане на средства за изграждане на някои видове инсталации, монтиране на климатици, решетки на прозорците и други видове дейности за създаване на условия за работа в сграда, намираща се в гр. Карлово, ул. „Генерал Карцов” № 44, наета за нуждите на съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ПРИЕМА ЗА СВЕДЕНИЕ решението на Комисия „Бюджет и финанси”, взето по протокол № 13/22.03.2017 г., т. 32 относно отпускане на средства за изграждане на някои видове инсталации, монтиране на климатици, решетки на прозорците и други видове дейности за създаване на условия за работа в сграда, намираща се в гр. Карлово, ул. „Генерал Карцов” № 44, наета за нуждите на съда.

7, ОТНОСНО: Решение на Комисия „Бюджет и финанси”, взето по протокол № 13/22.03.2017 г., т. 26 относно поемане на задължение за възлагане на консултантска услуга за подготовка на документация по обществена поръчка с предмет „Изготвяне на пазарни оценки за целите на финансовото отчитане на недвижимите имоти, инвестиционните имоти /в строеж” и инфраструктурни обекти, предоставени на ВСС за нуждите на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ВРЪЩА преписката на дирекция „Управление на собствеността на съдебната власт”, за изпълнение на решението на Комисия „Бюджет и финанси”, взето по протокол № 13/22.03.2017 г., т. 26.
7.2. ВЪЗЛАГА на Лидия Кирилова – главен експерт в дирекция „Управление на собствеността на съдебната власт”, да изготви доклад за следващо заседание на Комисията.

8, ОТНОСНО: Писмо от „Евробилд” ЕООД относно обект: „Проектиране и извършване на строително-монтажни работи по преустройство на сграда за нуждите на Софийски районен съд и Софийска районна прокуратура, находяща се в гр. София, бул. „Ген. М.Д. Скобелев” № 23”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ПРИЕМА устния доклад на инж. Дениза Павлова – главен експерт в дирекция „Управление на собствеността на съдебната власт”.
8.2. КАНИ г-н Георги Терзийски – управител на „ЕВРОБИЛД” ЕООД на заседание на Комисия „Управление на собствеността”, което ще се проведе на 05 април 2017 г. от 11,00 часа в сградата на Висшия съдебен съвет, ул. „Екзарх Йосиф” № 12, зала 312.

9, ОТНОСНО: Устен доклад от председателя на Комисия „Управление на собствеността” във връзка с решение на Комисията, взето по протокол № 19/22.03.2017 г., т. 5.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРИЕМА устния доклад на г-н Михаил Кожарев – председател на Комисия „Управление на собствеността” във връзка с изпълнение на решение на Комисията, взето по протокол № 19/22.03.2017 г., т. 5 относно осигуряване на помещения за нуждите на Административен съд гр. Благоевград и Районна прокуратура гр. Благоевград.

10, ОТНОСНО: Доклад от инж. Дениза Павлова – главен експерт в дирекция „Управление на собствеността” относно варианти на Предложение за реализиране на инвестиционната програма на ВСС за 2017 г. по § 51-00 „Основен ремонт на придобиване на дълготрайни активи” на органите на съдебната власт за 2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРИЕМА за запознаване доклада на инж. Дениза Павлова – главен експерт в дирекция „Управление на собствеността” относно варианти на Предложение за реализиране на инвестиционната програма на ВСС за 2017 г. по § 51-00 „Основен ремонт на придобиване на дълготрайни активи” на органите на съдебната власт за 2017 г.
	10.2. ОТЛАГА вземането на решение по т. 10 от настоящия дневен ред за следващото заседание на Комисията, което ще се състои на 29 март 2017 г., от 11,00 часа, в зала 312.

11, ОТНОСНО: Заверка на Годишния финансов отчет на Висшия съдебен съвет и във връзка с искане от страна на одитен екип на Сметната палата за доказателства, свързани с актуването на имотите на съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ВЪЗЛАГА на Лидия Кирилова – главен експерт в дирекция „Управление на собствеността на съдебната власт”, да изготви доклад за следващото заседание на Комисия „Управление на собствеността” /29.03.2017 г./, свързан със състоянието на имотите на съдебната власт, като бъде посочен броя на актуваните имоти, броя на оставащите да бъдат актувани, както и причината за неактуването им към този момент.

                                                  ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ